b'\n_START_ARTICLE_\nLiepalot\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\nPirmieji mokyklos mokslo metai prasid\xc4\x97jo 1953\xc2\xa0m. \xc5\xabkininko P. Batai\xc4\x8dio sodyboje. Tuo metu septynmetei mokyklai vadovavo direktorius Zigmas Masteika, pradin\xc4\x97s klas\xc4\x97s buvo \xc4\xafsik\xc5\xabr\xc4\x99 Staliori\xc5\xb3 ir Germuoli\xc5\xb3 kaimuose. 1961\xc2\xa0m. pastatytas pirmasis mokyklos pastatas, 1964\xc2\xa0m.\xc2\xa0\xe2\x80\x93 ir m\xc5\xabrinis dviauk\xc5\xa1tis priestatas. 1986\xc2\xa0m. mokykla tapo devynmete ir, kaimo bendruomenei pageidaujant, mokyklos pavadinimas i\xc5\xa1 Klevini\xc5\xb3 pervardijamas \xc4\xaf Liepalot\xc5\xb3 pagrindin\xc4\x99 mokykl\xc4\x85. 1996\xc2\xa0m. rekonstruotas buv\xc4\x99s vaik\xc5\xb3 dar\xc5\xbeelio pastatas ir pritaikytas mokyklai. \xc5\xa0iame pastate 1996\xc2\xa0m. \xc4\xafsik\xc5\xabr\xc4\x97 de\xc5\xa1imt mokyklos klasi\xc5\xb3, biblioteka, valgykla ir kitos patalpos. 2007\xc2\xa0m. rugs\xc4\x97jo 1 d. Liepalot\xc5\xb3 pagrindin\xc4\x97 mokykla prijungta prie Luk\xc5\xa1i\xc5\xb3 Vinco Grybo vidurin\xc4\x97s mokyklos ir pavadinta Liepalot\xc5\xb3 pagrindinio ugdymo skyriumi. 2009\xc2\xa0m. rugs\xc4\x97jo 1 d. Liepalot\xc5\xb3 pradinio ugdymo skyrius likviduotas, o \xc5\xa1io skyriaus mokiniai moksl\xc4\x85 t\xc4\x99s\xc4\x97 Luk\xc5\xa1i\xc5\xb3 Vinco Grybo vidurin\xc4\x97je mokykloje.'